b'\n_START_ARTICLE_\nOtteidkanalen\n_START_PARAGRAPH_\nOtteidkanalen var beregnet til at fragte t\xc3\xb8mmer fra den svenske s\xc3\xb8 Store Le, til \xc3\x98ymarksj\xc3\xb8en i Norge. Der var ogs\xc3\xa5 norsk t\xc3\xb8mmer fra omr\xc3\xa5der som afvander Upperuds\xc3\xa4lven, f.eks. skovene i dele af R\xc3\xb8mskog. Fra gammel tid transporteredes der betydelige t\xc3\xb8mmerkvanta over landtangen mellem de to s\xc3\xb8er, og videre til savm\xc3\xb8llerne i Tistedal og Fredrikshald. T\xc3\xb8mmeret blev da k\xc3\xb8rt med hestevogn p\xc3\xa5 en stor k\xc3\xb8rebro ved \xc3\xb8stre Otteid, og smidt ud i Skinnarbutjernet som ligger midt p\xc3\xa5 tangen, og fl\xc3\xa5det op mod vestre Otteid, hvor der ogs\xc3\xa5 var k\xc3\xb8rebro ned til \xc3\x98ymarksj\xc3\xb8en._NEWLINE_Dette var besv\xc3\xa6rligt, og i 1824 planlagde savv\xc3\xa6rkerne en kanal over tangen. Engebret Soot fik opgaven med at bygge kanalen. Den fik en l\xc3\xa6ngde p\xc3\xa5 775 meter i den \xc3\xb8stlige del af tjernet og 140 meter i den vestre. D\xc3\xa6mninger blev bygget ved udl\xc3\xb8bet af tjernet og ved enden af kanalerne, hvor der ogs\xc3\xa5 blev bygget ramper som t\xc3\xb8mmeret kunne tr\xc3\xa6kkes op og ned p\xc3\xa5. Gennem kanalerne og over dammen blev t\xc3\xb8mmeret trukket p\xc3\xa5 forskellige m\xc3\xa5der, de sidste \xc3\xa5r f\xc3\xb8r nedl\xc3\xa6ggelsen af kanaldriften i 1956 med motorb\xc3\xa5d._NEWLINE_S\xc3\xa6sonrekord i kanalen er 70.000 tylvter. Ved kanaldriften og savv\xc3\xa6rket p\xc3\xa5 \xc3\xb8stre Otteid blev der i sin tid besk\xc3\xa6ftiget 60 \xe2\x80\x93 70 mand._NEWLINE_Selve kanalen i begge ender af tjernet er endnu synlig, men vandstanden er ikke holdt oppe, og kanall\xc3\xb8bet er derfor t\xc3\xb8rlagt. Rester af k\xc3\xa6derampen i \xc3\x98stre Otteid er det vanskelig at finde spor efter, mens k\xc3\xa6derampen Vestre Otteid er let at finde igen. Den er desv\xc3\xa6rre i forfalden tilstand, men b\xc3\xa5de t\xc3\xb8mmerrende, gangspil og drivhjul kan p\xc3\xa5vises. D\xc3\xa6mningen som afsluttede kanalen, med samme vandstand som Skinnarbutjernet, er nu groet til men fuldt synlig, kun 30 meter fra \xc3\x98ymarksj\xc3\xb8en, og det var den der udgjorde vandskellet. Fylkesvej 21 ligger nu p\xc3\xa5 d\xc3\xa6mningen \xc3\xb8stlige side, og den er nu vandskellet\n_START_SECTION_\nHestejernbane\n_START_PARAGRAPH_\nOver samme tange blev der ved Gj\xc3\xb8sbu anlagt en konkurrerende hestejernbane. I 1881 blev der overf\xc3\xb8rt 2.500 tylvter p\xc3\xa5 jernbanen og 17.400 tylvter over Otteidkanalen.'